મોરબી : મોરબીના નવનિયુક્ત જિલ્લા પોલીસ વડા દારૂ જુગારની બદીનો સફાયો કરવા પોલીસને દોડતી કરી છે તેવા સમયે જ ગઈકાલે રાત્રે મોરબી સીટી એ ડિવિઝનમાં પીસીઆર વાનના એક હેડ કોન્સ્ટેબલ ચાલુ ફરજે ઝૂમ. . બરાબર ઝૂમ હાલતમાં મળી આવતા સનસનાટી મચી ગઇ છે, જો કે આ મામલો ઉચ્ચ અધિકારી સુધી પહોંચવા છતાં આ પોલીસ વિરુદ્ધ કોઈ કડક કાર્યવાહી કરવાની બદલે માફા – માફીથી મામલો થાળે પાડી દેવાતા જિલ્લા પોલીસવડાની ઝુંબેશનું ઘર આંગણે જ સુરસુરીયું થયાની છાપ ઉપસી છે.